Stephen "Steve" McClaren (gebore op 3 Mei 1961 in Fulford) is 'n Engelse sokkerafrigter. Steve McClaren is berug vir die vroeë uitskakeling van die Engelse nasionale sokkerspan tydens die kwalifikasiereeks vir die UEFA Europa-beker (Euro 2008). Hy is ook meer positief bekend vir die eerste nasionale titel wat FC Twente gewen het met hom as afrigter. Steve McClaren het as middelveldspeler vir verskeie Engelse spanne gespeel wat in die laer ligas uitgedraf het. Van 1979 tot 1992 het hy vir Hull City FC, Derby County, Lincoln City FC, Bristol City FC en Oxford United gespeel. By Derby County het hy die Second Division gewen. Vir die onverwagte uitskakeling van die Engelse nasionale sokkerspan tydens die Europa-beker, is hy nog glad nie baie gewild in die Verenigde Koninkryk nie. Ook al het hy met Middlesbrough die League Cup gewen en het hy met hierdie span as naaswenner in die UEFA Europa League geëindig. Ook het hy as assistent afrigter by Manchester United drie nasionale titels en selfs die UEFA Champions League gewen.